Există multe zone la Marea Neagră care ascund povești și reale „comori” culturale și naturale. De altfel, există o zonă de-a lungul mării care ascunde singurul mormânt consacrat al unui pirat din Europa. Zilele acestea, românii s-au strâns aici pentru Festivalul Parastasului Piraților Nepomeniți. Ceremonia a fost oficiată de preoți, iar o parte din cei prezenți au fost costumați în pirați. Iată detaliile mai jos.
Litoralul românesc ascunde o multitudine de „comori” care așteaptă să fie descoperite de turiști. Evident, nu doar plajele sălbatice, spațiile cultural-istorice, fauna și flora sunt cele care îi atrag pe românii curioși. De pildă, recent, în Sulina a avut loc Festivalul Parastasului Piraților Nepomeniți. Sute de persoane s-au strâns să privească sau să celebreze ce de-a șaptea ediție. Puțini sunt cei care știu că la Marea Neagră se află și singurul mormânt cunoscut al unui pirat din toată Europa.
Ceremonia de la Festivalul Parastasului Piraților Nepomeniți a fost oficiată de preoți, în spațiul liber. La acest moment au fost martori zeci de oameni, unii dintre ei deghizați în pirați. Cu picioare de lemn, pălării specifice și petice aplicate în zona ochilor, oamenii au luat parte la ceremonie și s-au alăturat festivalului. Momentul a fost întreținut și de animatori, care au luat la pas Sulina și au răspândit voie bună.
Duminică, 19 mai, este ultima zi a acestei ediții la care oamenii pot lua parte. Se pot bucura nu doar de paradă, ci și de concerte, proiecții de film, vernisaje și tabere de pictură. Practic, festivalul respectiv a deschis sezonul evenimentelor în Delta Dunării. Festivalul are loc între 16 și 19 mai 2024. De altfel, pentru această perioadă, organizatorii au pregătit numeroase activități. De pildă, a fost organizată Cupa Europolisfest la table, în parteneriat cu Federația Română de Table. De altfel, în plan s-a aflat și o dezbatere publică, tema fiind „Mai poate deveni Sulina ce a fost?”. Potrivit radiodelta.ro, printre cei care au concertat se numără Cargo, Loredana, White Mahala, Proconsul, Mihai Mărgineanu și Vița de Vie.
Sursă foto: capturi video Observator, Pixabay